|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 16.aprīlī** | **Nr. GND/2025/250** |
|  | **(protokols Nr.9; 5.p)** |

**Par Gulbenes pilsētas nekustamo īpašumu apvienošanu**

Izskatīts **Gulbenes novada** **Gulbenes pilsētas pārvaldes**, reģistrācijas numurs 50900015471, juridiskā adrese: Ābeļu iela 2, Gulbene, Gulbenes nov., LV-4401, 2025.gada 9.aprīļa iesniegums Nr. GU/4.2/25/45 (Gulbenes novada pašvaldībā saņemts 2025.gada 9.aprīlī un reģistrēts ar Nr. GND/5.13.3/25/904-G) ar lūgumu pievienot nekustamajam īpašumam “Brīvības iela 61”, Gulbene, Gulbenes novads, kadastra numurs 5001 006 0145, zemes vienību ar adresi Brīvības iela 59C, Gulbene, Gulbenes nov., LV-4401 un kadastra apzīmējumu 5001 006 0146 0,5339 ha platībā, un zemes vienību ar kadastra apzīmējumu 5001 006 0243 0,2471 ha platībā, izveidojot vienu nekustamo īpašumu un nodot to atsavināšanai.

Saskaņā ar Vidzemes rajona tiesas Gulbenes pilsētas zemesgrāmatas nodalījumu Nr. 100000109024 nekustamā īpašuma “Brīvības iela 61”, Gulbene, Gulbenes novads, kadastra numurs 5001 006 0145, kas sastāv no zemes vienības ar kadastra apzīmējumu 5001 006 0145 3373 kv.m. platībā, īpašuma tiesības ir nostiprinātas Gulbenes novada pašvaldībai, pamatojoties uz tiesneses Ineses Čakšas 2004.gada 21.septembra lēmumu, žurnāls Nr. 300000858809.

Saskaņā ar Vidzemes rajona tiesas Gulbenes pilsētas zemesgrāmatas nodalījumu Nr. 100000583522 nekustamā īpašuma “Ābeļu iela”, Gulbene, Gulbenes novads, kadastra numurs 5001 001 0161, kas sastāv no zemes vienībām ar kadastra apzīmējumiem 5001 001 0161 4843 kv.m. platībā, 5001 006 0243 2471 kv.m. platībā, 5001 006 0259 1504 kv.m. platībā, 5001 007 0241 7940 kv.m. platībā, īpašuma tiesības ir nostiprinātas Gulbenes novada pašvaldībai, pamatojoties uz tiesneses Ineses Kiršteines 2018.gada 7.novembra lēmumu, žurnāls Nr. 300004719715.

Zemes vienība ar kadastra apzīmējumu 5001 006 0146 5339 kv.m. platībā, kas atrodas nekustamā īpašuma “Brīvības iela 59C”, Gulbene, Gulbenes novads, kadastra numurs 5001 006 0146, sastāvā, piekrīt Gulbenes novada pašvaldībai, pamatojoties uz Gulbenes novada pašvaldības domes 2011.gada 27.janvāra lēmumu “Par pašvaldībai piekritīgajiem zemes gabaliem” (protokols Nr.1, 18.§).

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Nekustamā īpašuma valsts kadastra likuma (turpmāk – Kadastra likums) 1.panta 6.punkts nosaka, ka kadastra objekts ir Nekustamā īpašuma valsts kadastra informācijas sistēmā reģistrēts nekustamais īpašums kā īpašuma objektu kopums, kā arī zemes vienība, būve, telpu grupa un zemes vienības daļa.

Kadastra likuma 11.panta pirmā daļa noteic, ka nekustamā īpašuma objektu nosaka nekustamajam īpašumam, kas ierakstīts zemesgrāmatā. Sadala vai apvieno tikai zemesgrāmatā ierakstītu nekustamo īpašumu. Nekustamā īpašuma objektu nosaka vai nekustamo īpašumu veido, ja Kadastra informācijas sistēmā reģistrētās izmaiņas nekustamā īpašuma sastāvā ir ierakstītas zemesgrāmatā. Savukārt, atbilstoši šā panta otrās daļas 1.punktam šā panta pirmā daļa neattiecas uz zemes reformu regulējošos normatīvajos aktos noteiktajos gadījumos valstij vai pašvaldībai piekrītošo un piederošo zemi pirms zemes pirmreizējas ierakstīšanas zemesgrāmatā.

Kadastra likuma 19.panta 4.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst apvienot vairākus viena veida nekustamā īpašuma objektus vienā nekustamā īpašuma objektā. Kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā. Kadastra likuma 33.panta 3.punkts nosaka, ka nekustamo īpašumu veido, grozot reģistrēta nekustamā īpašuma sastāvu, apvienojot reģistrētus nekustamos īpašumus vienā nekustamajā īpašumā, savukārt 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu, savukārt 5.punkts nosaka, ka nekustamo īpašumu veido, grozot reģistrēta nekustamā īpašuma sastāvu, tam pievienojot nekustamā īpašuma objektu.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 11.panta otrās daļas 1.punktu, 19.panta 4.punktu, 32.panta pirmo daļu, 33.panta 3., 4. un 5. punktu, atklāti balsojot: ar 10 balsīm "Par" (Ainārs Brezinskis, Anatolijs Savickis, Andis Caunītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Pievienot nekustamajam īpašumam “Brīvības iela 61”, Gulbene, Gulbenes novads, kadastra numurs 5001 006 0145, nekustamo īpašumu “Brīvības iela 59C”, Gulbene, Gulbenes novads, kadastra numurs 5001 006 0146, kas sastāv no zemes vienības ar kadastra apzīmējumu 5001 006 0146 5339 kv.m. platībā.

2. Atdalīt zemes vienību ar kadastra apzīmējumu 5001 006 0243 2471 kv.m. platībā no nekustamā īpašuma “Ābeļu iela”, Gulbene, Gulbenes novads, kadastra numurs 5001 001 0161, un pievienot to nekustamajam īpašumam “Brīvības iela 61”, Gulbene, Gulbenes novads, kadastra numurs 5001 006 0145.

3. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A. Caunītis